पाएं अपने शहर की ताज़ा ख़बरें और फ्री ई-पेपरडाउनलोड करें
वैक्सीन की कमी के कारण बीकानेर में टीकाकरण की रफ्तार धीमी पड़ने लगी है। 18+ युवाओं के लिए वैक्सीन खत्म हो चुकी है। शुक्रवार को पांच केंद्रों पर ही वैक्सीनेशन होगा। जबकि 45+ लोगों के लिए वैक्सीन की 16200 डोज मिली है।
गुरुवार को 17 केंद्रों पर 18 प्लस 2788 युवाओं का वैक्सीनेशन किया गया। जबकि टारगेट 3530 का था। कई केंद्रों पर स्लॉट बुक कराने के बाद भी युवा वैक्सीन लगवाने नहीं पहुंचे। वैक्सीन कम होने के कारण शुक्रवार को पांच केंद्रों पर ही 18 प्लस युवाओं को वैक्सीनेशन होगा।
स्वास्थ्य विभाग का दल वैक्सीन लाने जयपुर गया था, लेकिन उन्हें 45 प्लस लोगों के लिए ही 16200 डोज मिली है। इनमें से 9200 कोविशील्ड और 7000 डोज कोवेक्सीन की हैं। 18 प्लस युवाओं के लिए वैक्सीन नहीं दी गई है। आरसीएचओ डॉ. राजेश गुप्ता ने बताया कि वैक्सीन मिलने पर ही 18 प्लस युवाओं का टीकाकरण किया जा सकेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn